

**ระบบเตือนภัยเศรษฐกิจอุตสาหกรรมภาคตะวันออก**

**เดือนตุลาคม 2567 “ส่งสัญญาณปกติเบื้องต้น” ในทิศทางชะลอตัวต่อเนื่องจากเดือนก่อน**

**คาดการณ์เฉลี่ย 2 เดือนข้างหน้า “ส่งสัญญาณเฝ้าระวัง” ค่าวัฏจักรหดตัวจากปัจจุบัน**

**คาดการณ์เฉลี่ย 4-6 เดือนข้างหน้า “ส่งสัญญาณเฝ้าระวัง” มีความเสี่ยงที่จะหดตัวมากขึ้น**

**เผยแพร่ : 25 ตุลาคม 2567**

**รายงานผลระบบเตือนภัยเศรษฐกิจอุตสาหกรรมภาคตะวันออก**

**The Early Warning System of Eastern Industrial Economics (EWS\_E)**

**ระดับสัญญาณเตือนภัยขององค์ประกอบหลัก 2 เดือนข้างหน้า**

**ระดับสัญญาณเตือนภัยขององค์ประกอบเดือนตุลาคม 2567**

**CONS\_11 CONS \_18 MNR\_TH NEW\_BOT PRO\_TH**

**BSI\_TH\_3E BCI\_US CCI\_OECD CCI\_EA19 PMI\_JP**

**CONS\_11 CONS\_18 MNR\_TH NEW\_BOT PRO\_TH**

**BSI\_TH\_3E BCI\_US CCI\_OECD CCI\_EA19 PMI\_JP**

**ประเด็นสำคัญ : เดือนตุลาคม 2567**

* + **เศรษฐกิจอุตสาหกรรมภาคตะวันออกชะลอตัวมากขึ้นในเดือนนี้**
  + **ปัจจัยภายในประเทศส่งสัญญาณชะลอตัวเข้าสู่ภาวะเฝ้าระวัง  
    ตามความเชื่อมั่นในภาคการผลิตที่ปรับลดลงเป็นสำคัญ**
  + **ปัจจัยต่างประเทศอยู่ในเกณฑ์ปกติเบื้องต้น แต่มีแนวโน้มชะลอตัว โดยเฉพาะตลาดสหรัฐอเมริกาและยุโรปที่มีความไม่แน่นอน  
    ทางเศรษฐกิจ ทำให้ความเชื่อมั่นของผู้บริโภคยังไม่ฟื้นตัว**

**คาดการณ์ 2 เดือนข้างหน้า (พ.ย.-ธ.ค.67) “ส่งสัญญาณเฝ้าระวัง”** ค่าวัฏจักรภาพรวมหดตัวจากปัจจุบัน ปัจจัยในประเทศชะลอตัวเพิ่มขึ้นโดยเฉพาะด้านความเชื่อมั่นทางธุรกิจที่ลดลงต่อเนื่อง ส่วนปัจจัยต่างประเทศมีภาวะชะลอตัวเกิดขึ้นทั้งในสหรัฐอเมริกา และภาคการผลิตของยุโรป ส่งผลต่อระดับความเชื่อมั่นของผู้บริโภค ขณะที่ภาคการผลิตญี่ปุ่นมีแนวโน้มขยายตัวต่อไปได้

**คาดการณ์ 4-6 เดือนข้างหน้า (ม.ค.-มี.ค.68) “ส่งสัญญาณเฝ้าระวัง”** มีความเสี่ยงที่จะหดตัวมากขึ้น จากปัจจัยในประเทศที่ยังต้องเฝ้าระวังในด้านความเชื่อมั่นทางธุรกิจที่ได้ผลกระทบจากกำลังซื้อ ส่วนปัจจัยต่างประเทศพบสัญญาณชะลอตัวในเศรษฐกิจของสหรัฐอเมริกา สหภาพยุโรป และญี่ปุ่น

**ระดับสัญญาณเตือนภัยขององค์ประกอบหลัก ปัจจัยภายในประเทศ : *“ส่งสัญญาณเฝ้าระวัง”***

* **ยอดขายรถจักรยานยนต์ (CONS\_11) : “ส่งสัญญาณเฝ้าระวัง”** ยอดขายรถจักรยานยนต์หดตัวจากเดือนก่อน สอดคล้องกับยอดขายที่หดตัวจากช่วงเดียวกันของปีก่อน จากยอดจำหน่ายในประเทศหดตัวตามการเข้มงวดด้านสินเชื่อและหนี้ครัวเรือน ขณะที่การส่งออกมีแนวโน้มปรับปรุงดีขึ้นได้ในระยะข้างหน้า
* **ดัชนีปริมาณจำหน่ายน้ำมันฯ (ปรับฤดูกาล) (CONS\_18) : “ส่งสัญญาณชะลอตัว”** ปริมาณจำหน่ายน้ำมันฯ กลับมาขยายตัวจากเดือนก่อน โดยเฉพาะกลุ่มน้ำมันดีเซล เนื่องจากความต้องการในภาคการท่องเที่ยวและภาคบริการที่อยู่ในระดับสูง รวมถึงมาตรการตรึงราคาน้ำมันดีเซลของรัฐบาล
* **อัตราดอกเบี้ยเงินกู้ยืมข้ามคืนระหว่างธนาคาร : ต่ำสุด (MNR\_TH) : “ส่งสัญญาณชะลอตัว”** อัตราดอกเบี้ยปรับลดลง โดยมีแรงขับเคลื่อนสำคัญ  
  มาจากเศรษฐกิจในภาคการท่องเที่ยว และการบริโภคภาคเอกชน ซึ่งได้รับแรงส่งเพิ่มเติมจากมาตรการกระตุ้นเศรษฐกิจ รวมถึงการส่งออกที่ปรับตัวดีขึ้น
* **ดัชนีคำสั่งซื้อใหม่ทั้งหมดของไทย (NEW\_BOT) : “ส่งสัญญาณเฝ้าระวังเพิ่มขึ้น”** ค่าวัฏจักรหดตัวจากเดือนก่อน โดยความเชื่อมั่นด้านคำสั่งซื้อลดลง  
  ในภาคการผลิตเป็นสำคัญ นำโดยกลุ่มผลิตอุปกรณ์อิเล็กทรอนิกส์ที่ปรับลดลงในสินค้า IC และกลุ่มผลิตเหล็กที่ปรับลดลงตามความต้องใช้งานในอุตสาหกรรม  
  ที่เกี่ยวเนื่องที่หดตัว โดยเฉพาะในกลุ่มยานยนต์และอสังหาริมทรัพย์ ทั้งนี้ กลุ่มโรงแรมและร้านอาหารมีความเชื่อมั่นดีขึ้นตามจำนวนนักท่องเที่ยวที่เพิ่มขึ้น
* **ดัชนีการผลิตของไทย (PRO\_TH) : “ส่งสัญญาณเฝ้าระวังเพิ่มขึ้น”** ค่าวัฏจักรหดตัวจากเดือนก่อน โดยส่วนใหญ่ค่าดัชนีปรับลดลงมาก โดยเฉพาะ  
  ภาคการผลิตที่หดตัวตามคำสั่งซื้อของอุตสาหกรรมสำคัญที่ยังไม่ฟื้นตัวในระยะนี้ ประกอบกับเผชิญอุปสรรคในด้านต้นทุนที่อยู่ในระดับสูง
* **ดัชนีความเชื่อมั่นทางธุรกิจของไทย 3 เดือนข้างหน้า (BSI\_TH\_3E) : “ส่งสัญญาณเฝ้าระวังเพิ่มขึ้น”** แม้ระดับความเชื่อมั่นโดยรวมปรับเพิ่มขึ้น  
  ตามธุรกิจนอกภาคการผลิต แต่ในภาคการผลิตปรับลดลงมาก โดยเฉพาะกลุ่มผลิตชิ้นส่วนอิเล็กทรอนิกส์ และกลุ่มพลาสติกที่ความต้องการภายในประเทศและการส่งออกยังไม่ฟื้นตัว นอกจากนี้ ความเชื่อมั่นของกลุ่มอสังหาริมทรัพย์ที่ปรับลดลง จากความกังวลต่อภาวะเศรษฐกิจและปัญหาหนี้ครัวเรือน

**ระดับสัญญาณเตือนภัยขององค์ประกอบหลัก ปัจจัยต่างประเทศ : *“ส่งสัญญาณปกติเบื้องต้นในทิศทางชะลอตัว”***

* **ดัชนีความเชื่อมั่นทางธุรกิจสหรัฐอเมริกา (BCI\_US) : “ส่งสัญญาณเฝ้าระวังเพิ่มขึ้น”** ความเชื่อมั่นปรับลดลงต่อเนื่อง 6 เดือน นักธุรกิจมีความกังวลต่อ  
  ความไม่แน่นอนทางเศรษฐกิจและทิศทางเงินเฟ้อ ที่มีผลมาจากความวุ่นวายในตะวันออกกลาง รวมถึงความคาดหวังต่อผลการเลือกตั้งที่จะมีขึ้นในเดือนหน้า
* **ดัชนีความเชื่อมั่นผู้บริโภคของโออีซีดี (CCI\_OECD) : “ส่งสัญญาณชะลอตัว”** ความเชื่อมั่นหดตัวจากช่วงเดียวกันในปีก่อน และใกล้เคียงกับเดือนก่อนหน้า ตามความเชื่อมั่นฯ ในหลายประเทศของยุโรปที่ปรับลดลง ขณะที่ประเทศอื่น ๆ เช่น สหรัฐอเมริกา ฝรั่งเศส และตุรกี ขยายตัวได้ไม่มากในระยะนี้
* **ดัชนีความเชื่อมั่นผู้บริโภคของสหภาพยุโรป (CCI\_EA19) : “ส่งสัญญาณปกติเบื้องต้น”** ความเชื่อมั่นในสหภาพยุโรป (EA19) ความเชื่อมั่นหดตัวจากช่วงเดียวกันในปีก่อน และใกล้เคียงกับเดือนก่อนหน้า ผู้บริโภคในหลายประเทศยังมีความกังวลต่อทิศทางเศรษฐกิจและรายได้ที่ยังมีความไม่แน่นอน
* **ดัชนีผู้จัดการฝ่ายจัดซื้อภาคการผลิตของญี่ปุ่น (PMI\_JP) : “ส่งสัญญาณปกติเบื้องต้น”** ภาคการผลิตญี่ปุ่นมีระดับใกล้เคียงกับเดือนก่อน โดยผลผลิตและคำสั่งซื้อใหม่ปรับลดลง ต้นทุนการผลิตกลับมามีราคาที่สูงขึ้น ยกเว้นระดับการจ้างงานที่มีสภาวะดีขึ้นในเดือนนี้ สะท้อนถึงความไม่แน่นอนของภาคการผลิตญี่ปุ่น แม้ค่าวัฏจักรส่งสัญญาณภาวะปกติแต่มีระดับอยู่ห่างจากระดับเฝ้าระวังไม่มาก ตลาดญี่ปุ่นจึงยังมีความเสี่ยงที่จะกลับมาชะลอตัวในระยะถัดไป



**ที่มาของข้อมูล**

1. **ยอดขายรถจักรยานยนต์ (CONS\_TH11), ดัชนีปริมาณจำหน่ายน้ำมันเบนซิน   
   แก๊สโซฮอล์ และน้ำมันดีเซล (ปรับฤดูกาล) (CONS\_TH18), อัตราดอกเบี้ยเงินกู้ยืมข้ามคืนระหว่างธนาคารต่ำสุด (MNR\_TH), ดัชนีคำสั่งซื้อใหม่ทั้งหมดของไทย (NEW\_BOT), ดัชนีการผลิตของไทย (PRO\_TH) และดัชนีความเชื่อมั่นทางธุรกิจของไทย (3 เดือนข้างหน้า) (BSI\_TH\_3E)** ข้อมูลจากธนาคารแห่งประเทศไทย
2. **ดัชนีความเชื่อมั่นทางธุรกิจสหรัฐอเมริกา (BCI\_US), ดัชนีชี้นำเศรษฐกิจ  
   สหภาพยุโรป (CCI\_EA19) และดัชนีชี้นำเศรษฐกิจของโออีซีดี (CCI\_OECD)**   
   ข้อมูลจากองค์การ-เพื่อความร่วมมือและการพัฒนาทางเศรษฐกิจ (OECD)
3. **ดัชนีผู้จัดการฝ่ายจัดซื้อภาคการผลิตของญี่ปุ่น (PMI\_JP)** ข้อมูลจาก IHS Markit Economics.

**ภาคตะวันออก 8 จังหวัด** ได้แก่ ฉะเชิงเทรา ชลบุรี ระยอง จันทบุรี ตราด สระแก้ว ปราจีนบุรี และนครนายก

**ที่มาของปัจจัยองค์ประกอบหลัก 10 ตัวแปร** คัดเลือกโดยใช้แนวคิดวัฏจักรธุรกิจ (Business Cycle) ของ Bry & Boschan (1971) โดยการพิจารณาจุดวกกลับของเครื่อง  
ชี้วัดทางเศรษฐกิจที่เกิดก่อนเศรษฐกิจอุตสาหกรรมภาคตะวันออก (ตัวแปรชี้นำ   
10 ตัวแปรในระบบเตือนภัย มีความสามารถในการชี้นำเศรษฐกิจอุตสาหกรรม  
ภาคตะวันออก 1-3 เดือน โดยมีความแม่นยำในการพยากรณ์เฉลี่ยร้อยละ 94.0   
จากการทดสอบช่วงปี 2559-2563)

**วิธีการคำนวณ** ใช้แบบจำลอง Non Parametric ในรูปแบบดัชนีผสม (Composite) คำนวณตามสูตรการคำนวณหาค่ามาตรฐาน (Normalization) โดยข้อมูลที่ใช้ใน  
การคำนวณเดือนปัจจุบัน คือ ข้อมูลจริงเมื่อ 1-2 เดือนที่ผ่านมา (รายงานฉบับนี้ใช้ข้อมูลเดือนสิงหาคม-กันยายน 2567)

**การอ่านค่าระดับส่งสัญญาณเตือนภัยฯ มี 5 ระดับ ได้แก่**

* **สัญญาณไฟสีเขียว หมายถึง ส่งสัญญาณปกติ**
* **สัญญาณไฟสีเขียวอ่อน หมายถึง ส่งสัญญาณปกติเบื้องต้น**
* **สัญญาณไฟสีเหลือง หมายถึง ส่งสัญญาณเฝ้าระวัง**
* **สัญญาณไฟสีแดงอ่อน หมายถึง ส่งสัญญาณไม่ปกติเบื้องต้น**
* **สัญญาณไฟสีแดง หมายถึง ส่งสัญญาณไม่ปกติระยะรุนแรง**

**การอ่านค่าดัชนีชี้นำวัฏจักร (ค่ามาตรฐานเท่ากับ 0)**

* **หากมีค่ามากกว่า 0 หมายถึง** เศรษฐกิจอุตสาหกรรมมีภาวะปกติ ความเสี่ยงเกิดเหตุการณ์วิกฤตอยู่ในระดับต่ำมาก
* **หากมีค่าใกล้เคียงหรือเท่ากับ 0 ในช่วงขาขึ้น หมายถึง** เศรษฐกิจอุตสาหกรรมมีแนวโน้มฟื้นตัวจากภาวะวิกฤต แต่ยังมีความเสี่ยงที่ต้องเฝ้าระวัง
* **หากมีค่าใกล้เคียงหรือเท่ากับ 0 ในช่วงขาลง หมายถึง** เศรษฐกิจอุตสาหกรรมมีแนวโน้มถดถอยเข้าสู่ภาวะเฝ้าระวัง
* **หากมีค่าน้อยกว่า 0 แต่ไม่เกิน -1** เศรษฐกิจอุตสาหกรรมของไทย อยู่ในภาวะเฝ้าระวังเหตุการณ์วิกฤต
* **หากมีค่าน้อยกว่า -1 หมายถึง** เศรษฐกิจอุตสาหกรรมของไทย อยู่ในภาวะเกิดเหตุการณ์วิกฤต

**รายงานผลระบบเตือนภัยเศรษฐกิจอุตสาหกรรมภาคตะวันออก (The Early Warning System of Eastern Industrial Economics)**

**ติดต่อสอบถามข้อมูลเพิ่มเติม: สำนักงานเศรษฐกิจอุตสาหกรรม (สศอ.)**

**75/6 ถนนพระราม 6 เขตราชเทวี กรุงเทพมหานคร โทร 0 2430 6806 ต่อ 680604 ถึง 680607**

Qr code

Description automatically generatedQr code

Description automatically generatedQr code

Description automatically generated